**Lébényi Közös Önkormányzati Hivatal**

**Jegyzőjétől**

…….. napirendi pont

**E L Ő T E R J E S Z T É S**

**A Képviselő-testület 2016. október 27-i ülésére**

**Tárgy:** Az Önkormányzat Szervezeti és Működési Szabályzatáról szóló rendelet módosítása (törzskönyvi nyilvántartás adatainak változása miatt)

**Előterjesztő:** dr. Tóth Tünde jegyző

**Tisztelt Képviselő-testület!**

Lébény Város Önkormányzata Szervezeti és Működési Szabályzatáról a 12/2015. (VI.26.) önkormányzati rendelet rendelkezik.

A kormányzati funkciók, államháztartási szakfeladatok és szakágazatok osztályozási rendjéről szóló 68/2013.(XII.29.) NGM rendelet melléklete szerinti kormányzati funkciók felsorolását az önkormányzati SZMSZ 5. számú melléklete tartalmazza, mely funkciók bővülése miatt az SZMSZ mellékletének a rendelettervezet melléklete szerinti módosítása vált szükségessé.

Eszerint a 104037 - Intézményen kívüli étkeztetés, 076090 - Egyéb egészségügyi szolgáltatások finanszírozása és támogatása, valamint a 091140 - Óvodai nevelés, ellátás működtetési feladatai kormányzati funkciókódokat is szerepeltetni kell az önkormányzati SZMSZ-ben.

Kérem a Tisztelt Képviselő-testületet, hogy az előterjesztést megtárgyalni és a rendeletmódosítást elfogadni szíveskedjék!

Lébény, 2016. október 21.

dr. Tóth Tünde s.k.

jegyző

**RENDELET-TERVEZET**

**LÉBÉNY VÁROS ÖnkormányzatA**

**Képviselő-testületének**

**…../2016. (…….) ÖNKORMÁNYZATI RENDELETE**

**LÉBÉNY VÁROS ÖNKORMÁNYZATÁNAK SZERVEZETI ÉS MŰKÖDÉSI SZABÁLYZATÁRÓL SZÓLÓ 12/2015. (VI.26.) ÖNKORMÁNYZATI RENDELET MÓDOSÍTÁSÁRÓL**

Lébény Város Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1.§**

Lébény Város Önkormányzatának Szervezeti és Működési Szabályzatáról szóló 12/2015. (VI. 26.) önkormányzati rendelete (a továbbiakban: a Rendelet) 5. számú melléklete helyébe a jelen rendelet melléklete lép.

**2.§**

Jelen rendelet a kihirdetését követő napon lép hatályba és a hatálybalépését követő napon hatályát veszti.

**Kovács Gábor dr. Tóth Tünde**

polgármester jegyző

**KIHIRDETÉSI ZÁRADÉK**

A rendelet kihirdetése a mai napon megtörtént.

Lébény, 2016…………….

**dr. Tóth Tünde**

jegyző

*Melléklet a …./2016. (………..) önkormányzati rendelethez*

***Az önkormányzat kormányzati funkciói***

|  |  |
| --- | --- |
| Cofog | Megnevezés |
| 011130 | Önkormányzatok és önkormányzati hivatalok jogalkotó és általános igazgatási tevékenysége |
| 011220 | Adó-, vám- és jövedéki igazgatás |
| 013320 | Köztemető-fenntartás és –működtetés |
| 013350 | Az önkormányzati vagyonnal való gazdálkodással kapcsolatos feladatok |
| 016010 | Országgyűlési, önkormányzati és európai parlamenti képviselőválasztásokhoz kapcsolódó tevékenységek |
| 016020 | Országos és helyi népszavazással kapcsolatos tevékenységek |
| 032020 | Tűz- és katasztrófavédelmi tevékenységek |
| 041231 | Rövid időtartamú közfoglalkoztatás |
| 041232 | Start-munka program – Téli közfoglalkoztatás |
| 041233 | Hosszabb időtartamú közfoglalkoztatás |
| 042180 | Állat-egészségügy |
| 045120 | Út, autópálya építése |
| 045160 | Közutak, hidak, alagutak üzemeltetése, fenntartása |
| 047410 | Ár- és belvízvédelemmel összefüggő tevékenységek |
| 064010 | Közvilágítás |
| 066010 | Zöldterület-kezelés |
| 066020 | Város-, községgazdálkodási egyéb szolgáltatások |
| 072111 | Háziorvosi alapellátás |
| 072311 | Fogorvosi alapellátás |
| 074031 | Család és nővédelmi egészségügyi gondozás |
| 074032 | Ifjúság-egészségügyi gondozás |
| 074054 | Komplex egészségfejlesztő, prevenciós programok |
| 081030 | Sportlétesítmények, edzőtáborok működtetése és fejlesztése |
| 081071 | Üdülői szálláshely-szolgáltatás és étkeztetés |
| 082044 | Könyvtári szolgáltatások |
| 084031 | Civil szervezetek működési támogatása |
| 082091 | Közművelődés, közösségi és társadalmi részvétel fejlesztése |
| 086020 | Helyi, térségi közösségi tér biztosítása, működtetése |
| 091220 | Köznevelési intézmény 1–4. évfolyamán tanulók nevelésével, oktatásával összefüggő működtetési feladatok |
| 092120 | Köznevelési intézmény 5–8. évfolyamán tanulók nevelésével, oktatásával összefüggő működtetési feladatok |
| 096015 | Iskolai intézményi étkeztetés |
| 102031 | Idősek nappali ellátása |
| 102032 | Demens betegek nappali ellátása |
| 104037 | Intézményen kívüli étkeztetés |
| 076090 | Egyéb egészségügyi szolgáltatások finanszírozása és támogatása |
| 091140 | Óvodai nevelés, ellátás működtetési feladatai |
| 096025 | Munkahelyi étkeztetés köznevelési intézményben |